แบงก์ชาติเวียดนามหั่นดอกเบี้ย 0.5% หวังพลิกฟื้นเศรษฐกิจจากผลกระทบโควิด-19 - FINNOMENA
ธนาคารกลางเวียดนาม (SBV) ประกาศปรับลดอัตราดอกเบี้ยรีไฟแนนซ์ และอัตราดอกเบี้ย rediscount rate ลงมากถึง 0.5% ตั้งแต่วันนี้ อันเป็นส่วนหนึ่งของความพยายามที่จะพลิกฟื้นเศรษฐกิจที่ได้รับผลกระทบจากการแพร่ระบาดของไวรัสโควิด-19
14 พ.ค. 2563

ธนาคารกลางเวียดนาม (SBV) ประกาศปรับลดอัตราดอกเบี้ยรีไฟแนนซ์ และอัตราดอกเบี้ย rediscount rate ลงมากถึง 0.5% ตั้งแต่วันนี้ อันเป็นส่วนหนึ่งของความพยายามที่จะพลิกฟื้นเศรษฐกิจที่ได้รับผลกระทบจากการแพร่ระบาดของไวรัสโควิด-19
โดย SBV ได้ปรับลดดอกเบี้ยดังกล่าวเป็นครั้งที่ 2 แล้วนับตั้งแต่เดือนมี.ค.ปีนี้ โดย SBV ปรับลดอัตราดอกเบี้ยรีไฟแนนซ์ลงจาก 5% ต่อปี สู่ระดับ 4.5% และปรับลดอัตราดอกเบี้ย rediscount rate ลงจาก 3.5% สู่ระดับ 3%
ซึ่งมีเป้าหมายในการเพิ่มสภาพคล่องเพื่อสนับสนุนการฟื้นตัวทางเศรษฐกิจ ขณะที่การแพร่ระบาดของโรคโควิด-19 ยังคงส่งผลกระทบต่อเศรษฐกิจทั่วโลก
ซึ่งสอดคล้องกับธนาคารกลางจำนวนมากที่ปรับลดอัตราดอกเบี้ยลง และออกมาตรการเพื่อกระตุ้นการฟื้นตัวของเศรษฐกิจในประเทศและตลาดโลก สำนักข่าวซินหัวรายงาน
ที่มา : https://asia.nikkei.com/Economy/Vietnam-central-bank-to-cut-policy-rates-Wednesday-to-boost-growth
แท็ก:
แชร์บทความ: